**Ministru kabineta rīkojuma projekta**

## **„Grozījumi Ministru kabineta 2015.gada 2.septembra rīkojumā Nr.470 „Par valsts** **sabiedrības ar ierobežotu atbildību „Latvijas Nacionālā opera un balets” statūtu apstiprināšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2015.gada 2.septembra rīkojumā Nr.470„Par valsts sabiedrības ar ierobežotu atbildību „Latvijas Nacionālā opera un balets” statūtu apstiprināšanu”” (turpmāk – Projekts) sagatavots, pamatojoties uz Latvijas Nacionālās operas un baleta likuma 2.panta trešo daļu, kas nosaka, ka valsts sabiedrības ar ierobežotu atbildību „Latvijas Nacionālā opera un balets” statūtus apstiprina, kā arī grozījumus tajos izdara Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Nacionālās operas un baleta likuma 2.panta trešā daļa nosaka, ka Nacionālās operas statūtus apstiprina, kā arī grozījumus tajos izdara Ministru kabinets.Šī brīža valsts sabiedrības ar ierobežotu atbildību „Latvijas Nacionālā opera un baleta” statūti ir apstiprināti ar Ministru kabineta 2015.gada 2.septembra rīkojumu Nr.470 „Par valsts sabiedrības ar ierobežotu atbildību „Latvijas Nacionālā opera un balets” statūtu apstiprināšanu”. Uz doto brīdi valsts sabiedrības ar ierobežotu atbildību „Latvijas Nacionālā opera un balets” pamatkapitāls ir 96 755 *euro.*Atbilstoši „Publiskas personas kapitāla daļu un kapitālsabiedrību pārvaldības likuma” 62.pantā un 63.panta pirmās daļas 1.punktā noteiktajam, valsts sabiedrības ar ierobežotu atbildību „Latvijas Nacionālā opera un balets” 2016.gada 16.jūnija dalībnieku sapulces lēmumā nolemts veikt valsts sabiedrības ar ierobežotu atbildību „Latvijas Nacionālā opera un balets” pamatkapitāla palielināšanu, Kultūras ministrija izdarot naudas ieguldījumu 50 000 *euro* apmērā valsts sabiedrības ar ierobežotu atbildību „Latvijas Nacionālā opera un balets” pamatkapitālā, pretī saņemot attiecīgu jaunu daļu skaitu. Pēc pamatkapitāla palielināšanas valsts sabiedrības ar ierobežotu atbildību „Latvijas Nacionālā opera un balets” pamatkapitāls būtu 146 755 *euro.*Ņemot vērā iepriekš minēto, Projekts paredz veikt attiecīgas izmaiņas ar Ministru kabineta 2015.gada 2.septembra rīkojumu Nr.470 „Par valsts sabiedrības ar ierobežotu atbildību „Latvijas Nacionālā opera un balets” statūtu apstiprināšanu” apstiprinātajos valsts sabiedrības ar ierobežotu atbildību „Latvijas Nacionālā opera un balets” statūtos. |
| 3. | Projekta izstrādē iesaistītās institūcijas | Kultūras ministrija un valsts sabiedrība ar ierobežotu atbildību „Latvijas Nacionālā opera un balets”. |
| 4. | Cita informācija | Nav |

*Anotācijas II, III, IV, V un VI sadaļa – Projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Kultūras ministrija un valsts sabiedrība ar ierobežotu atbildību „Latvijas Nacionālā opera un balets”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

##### Kultūras ministre D.Melbārde

##### Vīza: Valsts sekretāra p.i. B.Zakevica

##### 09.09.2016.

##### 430

##### M.Katajs

##### Tālr.67330327; fakss 67330293

##### Marcis.Katajs@km.gov.lv